CELEX: 52011AP0437
Language: hu
Date: 2011-10-13 00:00:00
Title: Az Európai Központi Bank Igazgatósága egy tagjának kinevezése Az Európai Parlament 2011. október 13-i határozata a Tanácsnak az Európai Központi Bank igazgatósági tagságára történő jelölésre vonatkozó ajánlásáról (14862/2011 – C7-0312/2011 – 2011/0806(NLE))

3.4.2013   
            
            
               HU
            
            
               Az Európai Unió Hivatalos Lapja
            
            
               CE 94/17
            
         2011. október 13., csütörtökAz Európai Központi Bank Igazgatósága egy tagjának kinevezése
   P7_TA(2011)0437
   Az Európai Parlament 2011. október 13-i határozata a Tanácsnak az Európai Központi Bank igazgatósági tagságára történő jelölésre vonatkozó ajánlásáról (14862/2011 – C7-0312/2011 – 2011/0806(NLE))
   2013/C 710 E/07
   (Konzultáció)
   
      Az Európai Parlament,
   
               —
            
            
               tekintettel a Tanács 2011. október 4-i ajánlására (14862/2011),
            
         
               —
            
            
               tekintettel az Európai Unió működéséről szóló szerződés 283. cikkének (2) bekezdésének második albekezdésére, amelynek megfelelően az Európai Tanács konzultált a Parlamenttel (C7-0312/2011),
            
         
               —
            
            
               tekintettel eljárási szabályzata 109. cikkére,
            
         
               —
            
            
               tekintettel a Gazdasági és Monetáris Bizottság jelentésére (A7-0337/2011),
            
         
               A.
            
            
               mivel az Európai Tanács 2011. október 4-én levélben konzultált az Európai Parlamenttel arról, hogy Jörg Asmussent nyolc évi időtartamra az Európai Központi Bank igazgatósági tagjává nevezik ki;
            
         
               B.
            
            
               mivel a Gazdasági és Monetáris Bizottság értékelte – különösen az Európai Unió működéséről szóló szerződés 283. cikkének (2) bekezdésében foglalt feltételek, valamint az EKB-nak a Szerződés 130. cikkéből következő teljes függetlensége követelménye szempontjából – a javasolt jelölt képességeit; mivel ezen értékelés keretében a bizottság megismerhette a jelölt életrajzát és a neki küldött írásbeli kérdőívre adott válaszait;
            
         
               C.
            
            
               mivel ugyanezen bizottság a továbbiakban – 2011. október 10-én –másfél órában meghallgatta a jelöltet, aki a meghallgatáson bevezető nyilatkozatot tett, majd válaszolt a bizottság tagjai által feltett kérdésekre;
            
         
               1.
            
            
               kedvező véleményt nyilvánít a Jörg Asmussen-nek az Európai Központi Bank igazgatósági tagjává történő kinevezésére irányuló tanácsi ajánlásról;
            
         
               2.
            
            
               utasítja elnökét, hogy továbbítsa ezt a határozatot az Európai Tanácsnak, a Tanácsnak, valamint a tagállamok kormányának.